**Εταιρεία Κοινωνικής Δράσης και Πολιτισμού**

**ΚΟΙΝΟ\_ΤΟΠΙΑ** [**www.koinotopia.gr**](http://www.koinotopia.gr/)

**ΔΕΛΤΙΟ ΤΥΠΟΥ**

14 Σεπτεμβρίου 2025

**Η Κοινο\_Τοπία στην έκθεση ‘‘Η Πάτρα πριν την επέλαση της αντιπαροχής’’**

**Η** Εταιρεία Κοινωνικής Δράσης και Πολιτισμού **Κοινο\_Τοπία** [www.koinotopia.gr](http://www.koinotopia.gr) στα πλαίσια της προαγωγής του Πολιτισμού και της γνωριμίας με χαρακτηριστικά στοιχεία αρχιτεκτονικής της πόλης μας επισκέφθηκε στην Αγορά Αργύρη την έκθεση 54 σχεδίων **‘‘Η Πάτρα πριν την επέλαση της αντιπαροχής’’** και ξεναγήθηκε από το δημιουργό τους αρχιτέκτονα **Νικόλαο Πολυζώη,**.

Οι 35 συμμετέχοντες είχαν την ευκαιρία πρώτα να γνωρίσουν μέσω βιογραφικών στοιχείων τον αρχιτέκτονα σε μια σύντομη συζήτηση όπου συμμετείχαν ο **Κωνσταντίνος Πέττας** και ο **Ανδρέας Σπηλιώτης** εκ μέρους της Κοινο\_Τοπίας και μετά να προσεγγίσουν μέσω των σχεδίων τη δόμηση της πόλης και την αρχιτεκτονική της φυσιογνωμία κατά τους δύο τελευταίους αιώνες.

Ένα μέρος των σχεδίων αναφέρονταν στους σιδηροδρόμους Πελοποννήσου απόρροια της μελέτης και των σχεδίων του τροχαίου υλικού που έχουν αποτυπωθεί σε βιβλίο από τον καλλιτέχνη με τίτλο ‘‘Πάνω στις ράγες’’ - εκδόσεις Μένανδρος (2019).

## Ο Ν. Πολυζώης κατά την ξενάγηση έκανε αναδρομή στη διαμόρφωση του οικιστικού περιβάλλοντος της Πάτρας με κυρίαρχα στοιχεία αυτής τα νεοκλασικά κτήρια και τις πολυκατοικίες, τη διαχρονική σχέση των κτιρίων με την κοινωνική διαστρωμάτωση της πόλης, τις επιρροές στη δόμηση από το ευρωπαϊκό και διεθνές περιβάλλον και τέλος συνέκρινε τις αντιλήψεις & συμπεριφορές κράτους και πολιτών με άλλες ευρωπαικές χώρες.

**Καταλήγοντας ανέφερε:**

*Το Κράτος κατά τη δεκαετία του 1960 βλέποντας την επερχόμενη οικονομική και οικιστική ανάπτυξη, την αστυφιλία και τη συνεχώς διογκούμενη κυκλοφορία στις πόλεις, θα έπρεπε:*

*α) Να μελετήσει πολεοδομικά σχέδια επεκτάσεων των πόλεων και να μην αφήσει τη διαδικασία αυτή σε μεσίτες, εμπόρους γης και ιδιοκτήτες μεγάλων περιοχών και οικοπέδων*

*β) Να προστατεύσει τα ενδιαφέροντα κτίρια και τις περιοχές των πόλεων με αξιόλογη ιστορική και αρχιτεκτονική παρουσία στον ιστό τους, όπως έγινε στις άλλες Ευρωπαϊκές χώρες*

*γ) Να θεσπίσει πολεοδομικούς κανονισμούς με αυστηρότερους όρους, με πολύ μικρότερο συντελεστή δόμησης, μικρότερο αριθμό επιτρεπόμενων ορόφων και επιβολή στεγών, όπου αυτό αισθητικά επιβαλλόταν*

*δ) Να καθορίσει κανονισμούς, όρους και διατάξεις για την αισθητική εναρμόνιση των όψεων των νέων κτιρίων στο υπάρχον περιβάλλον επιτρέποντας μικρότερο όγκο κτισμάτων, εφαρμογή συγκεκριμένων αναλογιών ανοιγμάτων και επιφανειών στις όψεις και χρήση ειδικών αρχιτεκτονικών στοιχείων και υλικών σε αυτές*

Πληροφορίες για δημοσιογράφους: Ανδρέας Σπηλιώτης 2610.277171